แบงก์โน๊ตส์
ระส่ำกันไปทั้งวังบางขุนพรหม ไล่มาตั้งแต่ประธานแบงก์ชาติอย่าง หม่อมเต่า-ม.ร.ว.จัตุมงคล โสณกุล
10 ม.ค. 2555

ตาบอด
ระส่ำกันไปทั้งวังบางขุนพรหม ไล่มาตั้งแต่ประธานแบงก์ชาติอย่าง หม่อมเต่า-ม.ร.ว.จัตุมงคล โสณกุล ยัน ประสาร ไตรรัตน์วรกุล ผู้ว่าการ ธปท. ผู้ช่วยผู้ว่าการฝ่ายกองทุนและฝ่ายกำกับสถาบันการเงิน เกี่ยวกับร่าง พ.ร.ก.ปรับปรุงการ บริหารหนี้เงินกู้ ที่กระทรวงการ คลังกู้เพื่อช่วยเหลือกองทุนฟื้นฟูฯ
เพราะถึงตอนนี้ ตัวผู้ปฏิบัติงานเองก็ยังไม่เคยเห็นร่างกฎหมายฉบับจริงจากรัฐบาลแต่อย่างใด ที่เห็นก็ได้มาจากสื่อมวลชนเท่านั้น
ทั้งๆ ที่เป็นผู้ปฏิบัติงานจนไม่สามารถรับรู้ได้ว่าตัวเองต้องทำหน้าที่อะไร และต้องมีความรับผิดชอบแค่ไหน
ทำให้เมื่อวันที่ 9 ม.ค. ธีระชัย ภูวนาถนรานุบาล รมว.คลัง ศิษย์เก่าแบงก์ชาตินั่งไม่ติด ต้องขับรถมุดชั้นใต้ดินไปจับคุยกับนายเก่าหม่อมเต่าและผู้ว่าการ ธปท. ประสาร เพื่อหาทางรับมือกันหน้าดำ
หม่อมเต่าบอกกับคุณธีกลับไปว่า ฉานน...เองก็ไม่รู้จะทำอย่างไรเหมือนกัน เพราะม่าย เห็นกฎหมายพูดอาไรม่ายได้
เอวัง... อย่างนี้ก็ตัวใครตัวมันล่ะจ้า